Након незапамћених киша које су погодиле Балканско полуострво, па и саму Босну и Херцеговину, дошло је до наглог пораста водостаја на ријекама широм земље. Ситуација је, у мају мјесецу, прерасла у алармантно стање, да би већ 14. маја 2014. попримила размјере озбиљне катастрофе. Већина градова, који се налазе на ријеци Босни, је била потопљена. Највише су страдали Маглај, Добој и Шамац.